**Rīgas Tehniskās universitātes**

**Enerģētikas un elektrotehnikas fakultātes**

**Industriālās elektronikas un elektrotehnikas institūta**

**NOTEIKUMI**

**Par prakses realizāciju programmās „Elektrotehnoloģiju datorvadība” un “Adaptronika”**

**Prakses mērķis**

Profesionālajās studiju programmās studentiem ir jāstrādā prakse Latvijas elektrotehnikas, IT un telekomunikāciju aparatūras ražojošos uzņēmumos un organizācijās. Tādejādi sagatavojot kvalificētus darbiniekus Latvijas elektrotehnikas uzņēmumiem un organizācijām, tiek paaugstināta darbinieku darba produktivitāte un analītiskās iemaņas, kas ir pamats jaunu produktu un tehnoloģiju izstrādei (inovācijām). Prakses laikā, uzņēmumiem ir iespēja novērtēt praktikantu kā potenciālo darbinieku. Strādājot praksē, students apgūst praktiskā darba iemaņas atbilstoši iegūtajām teorētiskajām zināšanām, kā arī pētnieciskā darba materiālu inženierprojektam, kas jāizstrādā pēc prakses beigām. Pirmā prakse Profesionālajā bakalaura studiju programmā RECO0 7. pusgadā un maģistra studiju programmā REGOB (pēc akadēmiskā bakalaura grāda iegūšanas) 1. studiju gadā ir paredzēta obligātā prakse 26 KP apjomā. Šīs prakses uzdevums ir sagatavot studentus inženierprojekta sekmīgai izveidei. RECO0 inženierprojekts ir paredzēts 8. studiju pusgadā, REGOB – 2. studiju pusgadā. Prakses laikā jāsagatavo un jāsavāc praktiskie materiāli inženierprojekta sekmīgai izveidei, kā arī jāapgūst projektēšanas dokumentācijas noformēšanas un izveides pamatprincipi. Prakses apjoms (26KP) nozīmē, ka ir jāpavada praksē 26x32=832 stundas vai aptuveni 21 pilna laika 40 stundu darba nedēļas. Prakses vietām jābūt saistītām ar elektrotehnisko ietaišu izveidi, ekspluatāciju, instalēšanu dažādās tautsaimniecības nozarēs, bet ar papildus prasību, ka iegūstama pieredze darbā ar tehnisko dokumentāciju. Ja students jau strādā atbilstošā uzņēmumā, tad arī praksi var veikt tajā pašā darba vietā. Ja students nav iesaistījies darbā, tad viņam jāsaistās ar atbildīgo par praksi A. Avotiņu (tel. 67089919) Āzenes 12/k1-507 telpa, kas palīdzēs iesaistīties darbā bāzes uzņēmumos. Otrā prakse Otrā prakse ir paredzēta REGOB studentiem 3 studiju pusgadā un REGO0 studentiem ar inženiera grādu elektrotehnikā, enerģētikā vai elektronikā – viengadīgo studiju 1. pusgadā. Šīs prakses uzdevums ir sagatavot maģistra darba sekmīgai izveidei, un arī šeit galvenais ir savākt nepieciešamos zinātniski – tehniskos materiālus un shēmas. Šīs prakses apjoms ir 6 KP, kas nozīmē, ka praksē jāpavada 6x32=192 darba stundas (apmēram divas pilnas 40 stundu darba nedēļas). Maģistrantu prakses koordinē prof. A.Žiravecka, Āzenes 12/k1-509 telpa. 1. Atskaite par praksi Prakses atskaitē jābūt: • Oficiāla izziņa no uzņēmuma, ka students bijis praksē iepriekš norādīto laika posmu, • Prakses vadītāja dots raksturojums par praktikantu. • Prakses uzņēmuma īss raksturojums un darbības jomas. • Uzņēmuma darba organizācijas apraksts. • Praktikanta veiktā darba apraksts. • Prakses laikā apskatīto uzņēmuma elektrotehnisko iekārtu tehniskais apraksts (ar shēmām, informatīvo materiālu), iekļaujot darbības aprakstu un pielietojuma jomas. • Prakses pašnovērtējums un priekšlikumi prakses pilnveidošanai. Kopējais prakses atskaites apjoms ap 30 lpp datorsalikumā ar fontu 12 Times New Roman un intervālu 1,5. 2. Prakses novērtējums Prakses atskaites jāiesniedz līdz 6. maijam tekošajā mācību gadā. Pēc iesniegšanas prakses atskaite jāaizstāv institūta direktora L. Ribicka nozīmētā komisijā un jāiegūst pozitīvs novērtējums ieskaites veidā. Ja nav pozitīvs vērtējums, tad komisija nosaka papildus veicamo darbu grafiku. Ja tekošajā mācību gada laikā students, veselības, darba vai ģimenes apstākļu dēļ, neveic praksi nepieciešamajā apjomā, to var veikt pilnā apjomā līdz nākošā gada 13. maijam. Ja tas netiek izdarīts, students tiek atskaitīts. Bakalaura grupu studentiem maija otrajā vai trešajā nedēļā notiek prakses aizstāvēšana, ar 5 minūšu prezentāciju (\*.ppt formāts), ko novērtē komisija 10 ballu skalā.

Pielikums 1. Veidlapa dekanātam, prakses līguma sastādīšanai.

Vārds Uzvārds, programmas šifrs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ziņas prakses līguma sastādīšanai**

|  |  |
| --- | --- |
| Uzņēmuma nosaukums |  |
| Reģistrācijas numurs |  |
| Uzņēmuma pārstāvis līguma parakstītājs |  |
| Uzņēmuma pārstāvja amats |  |
| Rīkojas saskaņā ar (statūti, pilnvara, rīkojums vai cits) |  |
| Uzņēmuma adrese |  |
| Prakse no kāda līdz kādam datumam |  |
| Tiešais prakses vadītājs no uzņēmuma | Vārds, uzvārds, amats, e-pasts |